《陪李公择观金地佛牙》
宋代·秦观

薄伽梵相含空虚，化人分段同璠璵。
尔来示灭二千岁，真骨万里传中区。
钱塘有尼号法照，得自禁掖藏金铺。
欲因此胜高构阁，假设象似开群愚。
偶从好事至霅上，持出瞻玩相欢娱。
灵牙宝色玉不如，上有无数光明珠。
庄严一一出御帑，蜿蜒绣袋荣砗磲。
是时宾客尽上士，回向已登十地初。
殷勤称赞出软语。坐人顾眄惊俗污。
因悲人生信如梦，浪逐声劫霜鬓须。
一源清净谁复无，枉入诸趋更崎岖。
愿因今日诣真际，古松白日常萧疏。
乃知金仙妙难测，余润普及沾凡枯。
况复老尺亦才辩，朱甍碧凡非难图。
行看迢嶢倚青嶂，翁妪颂说倾三吴。

作者简介：秦观（1049-1100）字太虚，又字少游，别号邗沟居士，世称淮海先生。汉族，北宋高邮（今江苏）人，官至太学博士，国史馆编修。秦观一 生坎坷，所写诗词，高古沉重，寄托身世，感人至深。秦观生前行踪所至之处，多有遗迹。如浙江杭州的秦少游祠，丽水的秦少游塑像、淮海先生祠、莺花亭；青田的秦学士祠；湖南郴州三绝碑；广西横县的海棠亭、醉乡亭、淮海堂、淮海书院等。秦观墓在无锡惠山之北粲山上，墓碑上书“秦龙图墓”几个大字。有秦家村、秦家大院以及省级文物保护单位古文游台。